《卜算子·偶见玉孺人诗，爱其“五更霜月欺灯影，一树风鸦续雁声”句，因点窜成闺怨一阕》
清代·梁德绳

永夜绣屏孤，香炉金猊冷。薄帏寒透五更风，霜月欺灯影。
落叶断魂惊，短梦仍无定。窗外鸦声续雁声，不管愁人听。

作者简介：（1771—1847）清浙江钱塘人，字楚生。工部右侍郎梁敦书女，兵部主事许濂妻。性耽吟咏，兼工书画，曾续成陈端生所撰弹词《再生缘》，有《古春轩诗钞》。